শীতের ভোরে ফের অগ্নিকাণ্ড শহর কলকাতায়

ওয়েবডেস্ক- বুধবারের পরে ফের বৃহস্পতিবার ভোরে শীতের সকালে ফের ভয়াবহ অগ্নিকাণ্ড শহর কলকাতায় (kolkata Fire Incident )। বৃহস্পতিবার (Thursday) ভোরে নিউটাউনে (New Town) অগ্নিকাণ্ডের ঘটনা ঘটে। নিউটাউনের থাকদাঁড়ি এলাকায় একটি বহুতল ভবনের একাংশে আগুন লেগে যায়। বহুতলের ওই অংশে একটি সংস্থার অফিস রয়েছে। সেখানেই প্রথমে এই আগুন লাগে বলে প্রাথমিকভাবে খবর। আগুন লাগার খবর পেতেই ঘটনাস্থলে আসে দুটো ইঞ্জিন। দ্রুত আগুন নেভানো কাজ চলছে দমকললের কর্মীরা। একদিকে ঠান্ডা অন্যদিকে রাজ্যে উত্তরে হাওয়া বইছে, আগুন ছড়িয়ে পড়ার সম্ভাবনা রয়েছে। ফলে দ্রুততার সঙ্গে কাজ করছেন দমকলকর্মীরা।

বৃহস্পতিবার ভোরে নিউটাউনের ওই বহুতলের উপরতলার কয়েকটি জানলা প্রথমে কালো ধোঁয়া বের হতে দেখেন স্থানীয়রা। তারাই প্রথম দমকলকে খবর দেন। কীভাবে এই অগ্নিকাণ্ড তা খতিয়ে দেখছেন দমকল কর্তৃপক্ষ।

আরও পড়ুন- আনন্দপুরের নোনাডাঙা এলাকায় ভয়াবহ আগুন

বুধবার সন্ধ্যায় নোনাডাঙার বসতিতে আগুন লাগার ঘটনার ঘটে। ফলে শীতের সন্ধ্যায় ঘরছাড়া হয় বহু মানুষ।বুধবার সন্ধ্যা ৬টা ২০ মিনিট। নোনাডাঙার বসতিতে দাউদাউ করে আগুন (Kolkata Fire) জ্বলতে দেখা যায়। কালো ধোঁয়ায় ঢেকে যায় গোটা এলাকা। একের পর এক ঝুপড়ি চলে যায় আগুনের গ্রাসে। কীভাবে ওই বসতিতে আগুন লাগল, তা এখনও স্পষ্ট নয়। প্রাথমিকভাবে মনে করা হচ্ছে শর্ট সার্কিট থেকে আগুন লেগেছে। স্থানীয়দের কারও কারও দাবি, অগ্নিকাণ্ডের মাঝে বেশ কয়েকটি সিলিন্ডার বিস্ফোরণ হয়। তার ফলে আগুনের তীব্রতা বাড়ে। অগ্নিকাণ্ডের ফলে ঝুপড়ি থেকে ঘরছাড়া বহু।